PATVIRTINTA

 Šiaulių lopšelio-darželio Drugelis“

 direktoriaus 2021 m. kovo 17 d.

 įsakymu Nr. V-72

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ STEAM FOTOGRAFIJŲ PARODOS** „**INŽINERIJA MENE IR DIZAINE. VELYKINAI MARGUČIAI”** **NUOSTATAI**

**I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų STEAM fotografijų parodos „Inžinerija mene ir dizaine. Velykiniai margučiai” nuostatai reglamentuoja parodos tikslą, uždavinius, dalyvius, darbų pateikimo ir organizavimo tvarką.

2. Parodos organizatorius – Šiaulių lopšelis–darželis „Drugelis“ Vilniaus g. 123A, LT-76354 Šiauliai, tel. (8 41) 524 489; el. paštas drugelis@sdrugelis.lt. Parodos koordinatorės: Šiaulių lopšelio-darželio „Drugelis“ direktoriaus pavaduotoja ugdymui Jolita Uljanovienė, el. paštas jolita.uljanoviene@sdrugelis.lt, tel. (8 41) 524 489, meninio ugdymo mokytoja Vaiva Pocevičienė el. paštas vaiva.poceviciene@sdrugelis.lt, tel. (8 41) 524 489, ikimokyklinio ugdymo auklėtoja Airida Bubelienė el. paštas airida.bubeliene@sdrugelis.lt, tel. (8 41) 524 489, ikimokyklinio ugdymo auklėtoja V. Lipskienė el. paštas virginija.lipskiene@sdrugelis.lt, tel. (8 41) 524 489, ikimokyklinio ugdymo auklėtoja L. Ragauskienė el. paštas ligita.ragauskiene@sdrugelis.lt, tel. (8 41) 524 489, ikimokyklinio ugdymo auklėtoja A. Čiužauskienė el. paštas alma.ciuzauskiene@sdrugelis.lt, tel. (8 41) 524 489, 3. Parodos nuostatai skelbiami Šiaulių lopšelio-darželio „Drugelis“ tinklapyje [www.sdrugelis.lt](http://www.sdrugelis.lt).

**II SKYRIUS**

**PARODOS TIKSLAS IR UŽDAVINIAI**

3. **Tikslas** – skatinti ikimokyklinio ugdymo įstaigas aktyviau ir kūrybiškiau integruoti STEAM veiklų elementus į ikimokyklinį bei priešmokyklinį ugdymą, vykdyti gerosios patirties sklaidą.

4. **Uždaviniai:**

4.1. skatinti vaikų domėjimąsi STEAM mokslų sritimis, gerinti ugdymo(si) kokybę;

4.2. siekti, kad vaikai kūrybiškai plėtotų savo kompetencijas STEAM mokymosi srityse;

4.3. su vaikais atlikti veiklas, kuriose vaikai galėtų laisvai tyrinėti, konstruoti, eksperimentuoti ir kūrybiškai veikti;

4.4. skatinti bendradarbiavimą tarp ikimokyklinių įstaigų siekiant įtraukti STEAM idėjas vaikų ugdymo(si) praktikoje.

**III SKYRIUS**

**DALYVIAI, DARBŲ PATEIKIMO IR ORGANIZAVIMO TVARKA**

5. Parodoje kviečiami dalyvauti Lietuvos Respublikos ikimokyklinio, priešmokyklinio ugdymo įstaigų ugdytiniai, pedagogai.

6. Parodos dalyviai, integruodami STEAM veiklos elementus, pasitelkiant savarankiškai pasirinktas kūrybines raiškos priemones, kuria kūrybinius darbus - velykinius margučius, atspindinčius parodos temą.

7. Pedagogai sukurtus kūrybinius darbus nufotografuoja bei kūrybinių darbų nuotraukas pristato (atneša, atsiunčia paštu) į Šiaulių lopšelį-darželį ,,Drugelis“, adresu: **Vilniaus g. 123A, LT-76354, Šiauliai** iki 2021 m. balandžio 9 d.

8. Nuotraukos turi būti 20x30 (A4) formato. Kartu su nuotrauka pridėti „Parodos dalyvio kortelę“ (priedas Nr.1) (**kortelė turi būti** **nepriklijuota prie nuotraukos)**.

9. Parodai pateikti darbai gali būti neatlygintinai ir be apribojimų naudojami parodos sklaidos tikslais:

9.1. eksponuojami parodose be papildomo autoriaus sutikimo;

9.2. skelbiami organizuojančios įstaigos elektroninėje svetainėje, socialiniuose tinkluose;

9.3. nuotraukos autorius pagal galiojančius teisės aktus atsako už autorinių teisių pažeidimus.

9.5. iš vienos įstaigos siunčiamos tik 2 nuotraukos;

10. Nuo 2021-04-12 iki 2021-04-30 piešiniai eksponuojami Šiaulių miesto savivaldybės viešosios bibliotekos ,,Šaltinėlio“ filiale, adresu: Trakų g. 20A, Šiauliai, bei Šiaulių lopšelio-darželio „Drugelis“ socialinio tinklapio Facebook paskyroje.

**IV SKYRIUS**

**BAIGIAMOSIOS NUOSTATOS**

11. Iki 2021 m. balandžio 30 d. įstaigoms, dalyvavusioms respublikinėje ikimokyklinio ir priešmokyklinio amžiaus vaikų STEAM darbų parodos „Inžinerija mene ir dizaine. Velykiniai margučiai”, bus išsiųstos padėkos elektroniniu paštu (prašome nurodyti teisingą elektroninį paštą). Pedagogams, parengusiems vaikus parodai, bus išsiųstos pažymos.

12. Nuotraukos, atsiųstos vėliau nurodyto termino, neatitinkančios nurodytų reikalavimų bei Parodos tematikos, nebus eksponuojamos.

13. Organizatoriai neatsako už siuntimo metu dingusius, pažeistus ar sugadintus darbus.

14. Parodos dalyvių nuotraukos nebus grąžinamos.

\_\_\_\_\_\_\_\_\_\_\_\_\_

Respublikinės ikimokyklinio ir priešmokyklinio amžiaus vaikų STEAM fotografijų parodos „Inžinerija mene ir dizaine. Velykiniai margučiai“

Priedas Nr. 1

**PARODOS DALYVIO KORTELĖ**

|  |  |
| --- | --- |
| **AUTORIUS, AUTORIŲ GRUPĖ** |  |
| **MOKYTOJO(Ų) VARDAS, PAVARDĖ** |  |
| **ĮSTAIGOS PAVADINIMAS, EL. PAŠTAS** |  |